Приложение № 5 към чл. 4, ал. 1 от Наредбата за условията и реда за извършване на оценка на въздействието върху околната среда
	                                                                          ДО

                                                                          ДИРЕКТОРА НА 
                                                                          РИОСВ-СТАРА ЗАГОРА
                                                                                                                     
 

УВЕДОМЛЕНИЕ

за инвестиционно предложение

 

от ОБЩИНА СТРАЛДЖА ,

(име, адрес и телефон за контакт)

гр.Стралджа, община Стралджа, ул.“Хемус“ № 12
(седалище)

Пълен пощенски адрес: пк 8680, гр.Стралджа, община Стралджа, ул.“Хемус“ № 12
Телефон, факс и ел. поща (е-mail): 04761/64-64, 04761/64-04, obshtina@straldzha.bg
Управител или изпълнителен директор на фирмата възложител: АЛЕКСАНДЪР ВЕСЕЛИНОВ СТАНЧЕВ – за кмет на Община Стралджа, съгл. Заповед № З-170/18.03.2025 г.
Лице за контакти: Милена Стефанова – гл.експерт отдел „ТСУЕП“, тел.0887116162
 

УВАЖАЕМИ Г-Н/Г-ЖО ДИРЕКТОР,

 

Уведомяваме Ви, че  ОБЩИНА СТРАЛДЖА
има следното инвестиционно предложение: 
„Реконструкция на съществуваща улична мрежа в Община Стралджа“ 
Община Стралджа ще кандидатства по Интервенция II.Г.6. -"Инвестиции в основни услуги и дребни по мащаби инфраструктура в селските райони" от Стратегическия план за развитие на земеделието и селските райони на Република България за периода 2023-2027 г. за финансиране на проектно предложение: „Реконструкция на съществуваща улична мрежа в Община Стралджа“ 
Характеристика на инвестиционното предложение:

1. Резюме на предложението:

Целта на проекта е да се направи реконструкция на пътната настилка на улица „Мараш”, село Зимница, община Стралджа. Това включва пълна замяна на пътната конструкция – асфалтово покритие и трошенокаменна настилка. Тротоарите не са предвидени за ремонт. Улица „Мараш” се намира в северния край на селото. Основната и функция да свързва гара Зимница с първокласен път І-7 /от ГКПП Силистра до ГКПП Лесово/. По протежението си от първокласния път до стопанския двор тя образува кръстовища със следните улици – „Ал. Стамболийски” – триклонно, ул. „Вл. Заимов” – триклонно, ул. „Цар Борис” – четириклонно, ул. „Хаджи Димитър” – триклонно, ул. „Ст. Недев” – триклонно, там се намира и гаровия площад, ул. „Цар Симеон” – триклонно и ул. „Петър Берон” – триклонно. Трасето и не е в права, като при кръстовището с ул. „Цар Борис” променя трасето си. Повечето пресичания с другите улици са под прав ъгъл. От път І-7 до ул. „Цар Борис” улица „Мараш” е застроена от двете страни, като много от имотите са по-ниски от пътното платно. От ул. „Цар Борис” до западния край на ул. „Мараш” сгради има само от южния и край, а в северния край граничи с територия на ж.п гара Зимница. Няма изградени тротоари, на тяхно място има зелени площи, като на отделни места има  едроразмерна растителност, а в южния тротоар са разположени стълбове на въздушната силова мрежа. Пътното платно е оградено с бордюри до гаровия площад, настилката е в много лошо състояние, има дупки, кръпки и мрежовидни пукнатини, разположени на големи площи. След гаровия площад в западна посока няма бордюри, пътното платно се стеснява и пътната конструкция е в още по-лошо състояние. Освен множеството зони с мрежовидни пукнатини или и места с липсващо асфалтобетоново покритие. От направените огледи се установи, че съществуващия асфалтобетон е един пласт, с дебелина около 5см. От наличието на мрежовидни пукнатини може да се заключи, че трошенокаменната настилка не е с необходимата дебелина. Във връзка с ремонта и реконструкцията на сградата на гара Зимница пред нея е изграден нов паркинг. Няма никакви отводнителни съоръжения, няма законно изградена канализация.  Новата проектна разработка се съобразява със съществуващото положение, начина на застрояване на прилежащите сгради, гаражни рампи, входове, тротоари и т. н. 

(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

2.Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:
Съгласно чл. 16, ал. 1, т. 1 от НАРЕДБА № РД-02-20-2 от 20 декември 2017г. за планиране и проектиране на комуникационно-транспортната система на урбанизираните територии улицата се категоризира като VІ клас – обслужваща. Въпреки ниския си клас, улицата е важна транспортна артерия в село Зимница, като е една от двете основни улици, които обслужват железопътната гара. Освен това в западния и край се намира мелница, чиято дейност генерира транспортен трафик от тежкотоварни МПС. Съгласно чл. 17 тя е двупосочна, двулентова. Дължина на улицата, която ще се реконструира е  1 300 м. 

Целта на проекта е увеличаване на носимоспособността на съществуващата пътна конструкция, което се постига с изцяло премахване на съществуващата конструкция и замяната и с нова, оразмерена за категория на движението „средно”. За улица „Мараш” няма извършено преброяване на интензивността на движението и типа на преминаващите МПС, наличието на ж.п. гара и мелница по нейното протежение обуславят неравномерен трафик, свързан със сезонната работа на земеделските производители и може да се очакват дни с по-интензивен трафик, с преобладаващи тежкотоварни МПС. Избраната нътна конструкция се състои от следните пластове:

· Асфалтобетон плътен с еластичен модул Е=1200МРа, съгласно БДС EN 13108-1:2006/ NA:2017 – 4см;

· Асфалтобетон неплътен с еластичен модул Е=1000МРа, съгласно БДС EN 13108-1:2006/ NA:2017 – 4см;

· Горен основен пласт от асфалтови смеси с еластичен модул Е=800МРа, съгласно БДС EN 13108-1:2006/ NA:2017 – 8см;

· Долен основен пласт от несортирани, необработени минерални материали с еластичен модул Е=250МРа, съгласно БДС EN 13043:2005+AC:2005 – 45см;

·  Уплътнена земна основа, отговаряща на спецификацията ня Агенция пътна инфраструктура, с еластичен модул Е=30МРа;

· За изпитване се взема по една проба на всеки 2000 кв.м., като се вземат ядки и се изследват:

a) Дебелината на асфалтовата настилка, съгласно БДС EN 12697-36:2003 или еквивалент - резултатът от изпитването трябва да е по-голям или равен на дебелината от одобрения проект;

b) Степен на уплътнение на асфалтовите пластове от асфалтови настилки, съгласно БДС EN 12697-6:2012 за определяне на обемната плътност и БДС EN 12697-9:2004 за определяне на сравнителната плътност или еквивалент - уплътнението в проценти трябва да е по-голямо или равно на заложеното за съответните пластове в техническа спецификация 2014 на АПИ.

Пред входовете на гаражите, където собствениците са си изградили настилки, е предвидена усилена армирана бетонова плоча.

Предполагаема дълбочина на изкопите 50 см.
Не се предвижда използване на взрив.
3.Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

Инвестиционното предложение няма връзка с други съществуващи и одобрени с устройствен или друг план дейности.
4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)
         Улица „Мараш” попада в следните имоти с идентификатори:

· 30898.502.1120 – общинска публична собственост, вид територия: урбанизирана, НТП за второстепенна улица;

· 30898.502.1116 – общинска публична собственост, вид територия: урбанизирана, НТП за второстепенна улица;

· 30898.502.1113 – общинска публична собственост, вид територия: урбанизирана, НТП за второстепенна улица;

· 30898.502.1117 – общинска публична собственост, вид територия: урбанизирана, НТП за второстепенна улица;

5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)        
Предвижда използване на природни ресурси –пясък, чакъл и вода.
6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

Реализацията на проектите, както и следващия експлоатационен период не са свързани с формирането на опасни вещества, при контакт с води. 

7. Очаквани общи емисии на вредни вещества във въздуха по замърсители:

Предвижда замърсяване в рамките на допустимите стойности, предимно от работещите двигатели на автомобилите при придвижването им, което е краткотрайно и би имало незначителен ефект. Въздействията са краткотрайни, периодични (с максимална натовареност предимно през есенния период) и предлаганият с инвестиционното намерение за реализация обект няма да промени състоянието на приземния слой на атмосферата в района.

Предлаганите с инвестиционното намерение за реализация обекти няма да променят състоянието на приземния слой на атмосферата в района.

Шумовото натоварване в околната среда от придвижващите се МПС и транспортна техника се очаква да е в рамките на допустимите стойности. Допустимите нива на шума от 70 dB с дейността няма да бъдат достигнати.

8. Отпадъци, които се очаква да се генерират, и предвиждания за тяхното третиране:
Съгласно изискванията на Наредбата за управление на строителните отпадъци и за влагане на рециклирани строителни материали за 2025г. и в следващите години следва да бъдат изпълнени следните цели /проценти/ за материално оползотворяване:

- бетон /17 01 01/ - 85%;

- асфалтови смеси /17 03 02/ - 80%;

  За проекта като цяло – мин. 70% от общото количество строителни отпадъци съгласно чл. 32 от Закона за управление на отпадъците.

Афалтобетон и други асфалтови смеси: строежът генерира големи количества асфалтобетонови отпадъци– тези СО след претопяване, добавяне на битум и др. смеси могат да се използват за настилки за тротоари и паркинги.

Бетон – след натрошаване може да се използва за обратен насип или подосновен пласт на пътни конструкции.
Камък трошен, баластра – след изгребване на материала под асфалтовата настилка, количеството незамърсено с примеси е  годно за повторна употреба като обратен насип.

За 2025г. и в следващите години минималният процент на вложени рециклирани материали за рехабилитация на пътища, финансирани с публични средства  е 3%.

Всички влагани в строежа материали от рециклирани СО трябва да отговарят на нормативните изисквания към материалите влагани в строежа. За целта всеки материал от рециклирани СО трябва да преминава през съответните лабораторни изпитвания.  

  Мерки които се предприемат при управлението на образуваните СО в съответствие с йерархията при управление на отпадъци, като: предотвратяване и минимизиране на  образуване на отпадъци, повторна употреба, рециклиране, оползотворяване и обезвреждане;

B пpoцеса на договаряне за възлагане на СМР, възложителят или упълномошено от него лице:

Определя отговорно лице за изпълнение на плана за управление на СО за съответния строеж.

Възлага задължения към участниците в строително – инвестиционния процес за спазване на изискванията за изпълнение на целите за рециклиране и оползотворяване на СО и за влагане на рециклирани строителни материали и/или оползотворяване на СО в обратни насипи.

CO ce събират, съхраняват, транспортират u подготвят за оползотворяване разделно.   CO ce подготвят за оползотворяване и рециклират на специализирани площадки. Дейностите по събиране, подготовка преди оползотворяване и рециклиране на СО, както и специфичните изисквани към площадките, на които се извършват тези дейности, следва да отговарят на минимално заложените изисквания в Приложение № 9 на наредбата.

Общи изисквания съгласно законодателството в областта на управлението на строителните отпадъци:

 Строителните материали и продукти, доставяни на площадката трябва да се разтоварват /претоварват, съхраняват и манипулират при СМР при начин, който да предотвратява тяхното повреждане, разчупване, раздробяване или смесване с други материали/.Строителните продукти, предназначени за многократна употреба се съхраняват и манипулират по начин, който да я осигури. Строителните материали и продукти, които не могат да бъдат вложени за целта, за която са предназначени, се оползотворяват за други цели на строителната площадка или се предават за оползотворяване на други лица. Строителят спазва изискванията за разделно събиране на образуваните строителни отпадъци по начин, осигуряващ последващото им повторно използване, рециклиране, оползотворяване.  Не се допуска смесване на СО от кодовете, предназначение за изпълнение на целите за оползотворяване. Рециклируемите отпадъци се предават на лица, притежаващи документ по чл. 35 на ЗУО за дейности с отпадъци R3, R 4, R5. Опасните СО /ако се появят такива/ се предават за обезвреждане на лица, притежаващи разрешение за дейности с такива видове отпадъци и / или се транспортират до най-близкото депо /за опасни или, ако са третирани подходящо, за неопасни отпадъци/ или за друго обезвреждане, като се спазва Наредбата за изискванията за третиране и транспортиране на производствени и на опасни отпадъци. Инертните СО, които са подходящи, съгласно чл. 18 на Наредбата за обратен насип се подлагат на подготовка за повторна употреба и се влагат като заместващ материал на площадката, ако строителят/възложителят имат разрешение за дейности с отпадъци R 10, или се предават на лице с документ по чл. 35 на ЗУО за дейности R 10. Нерециклируемите неопасни СО се транспортират до най-близкото депо за неопасни или инертни отпадъци.

Отпадъците от опаковки се управляват по чл. 17 от Наредбата за опаковките и отпадъците от опаковки.

   Забранява се нерегламентираното изхвърляне, изгаряне, както и всяка друга форма на нерегламентирано третиране на СО, в т. ч. изхвърлянето им в контейнерите за събиране на битови отпадъци или отпадъци от опаковки.

Задължително е да се вземат мерки срещу разпръскването и разпиляването на строителни материали. Тези, които могат да бъдат разпрашени от вятъра или измити от дъждовни води трябва при складирането и транспортирането им трябва да са покрити с брезент, найлон или друг материал;

9. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

Предвидените СМР не са свързани с формирането на отпадъчни води. 
10. Опасни химични вещества, които се очаква да бъдат налични на площадката на предприятието/съоръжението, както и капацитета на съоръженията, в които се очаква те да са налични: 
Предвидените ремонтни дейности не са свързани с използването на опасни химични вещества, дейността не представлява предприятие с рисков потенциал по смисъла на Наредбата за предотвратяване на големи аварии и ограничаване на последствията от тях. 
(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

І. Моля да ни информирате за необходимите действия, които трябва да предприемем, по реда на глава шеста от ЗООС.

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):

…………………………………………………………………………………………………………...

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

6.  Желая да получавам електронна кореспонденция във връзка с предоставяната услуга на посочения от мен адрес на електронна поща.

7.  Желая писмото за определяне на необходимите действия да бъде получено чрез лицензиран пощенски оператор.

 

Дата: ………………….                                Уведомител: …………………………
                                                                    Александър Станчев – за Кмет на  Общ. Стралджа,
                                          Съгл. Заповед № З-170/18.03.2025 г.
                                                                                                                

	


